هل فكرت يوماً ازاي وليه ورق الشجر بيغير لونه في الخريف؟ لازم الأول نفهم ايه هي الأوراق وبتعمل ايه.
النباتات هي مصانع الغذاء في العالم. النباتات بتاخد المياه من الأرض وبتاخد ثاني أكسيد الكربون CO2 من الهوا. النباتات بتستخدم ضوء الشمس عشان تحول المياه وثاني أكسيد الكربون لجلوكوز. الجلوكوز ده نوع من السكر. وباستخدامه كغذاء، النباتات بتاخد طاقة وبتنمو. عملية استخدام النباتات لضوء الشمس لتحويل المياه وثاني أكسيد الكربون لسكر دي اسمها البناء الضوئي. الكلوروفيل بيساعد في عملية البناء الضوئي. وهو اللي بيدي النباتات لونها الأخضر.
مع نهاية الصيف وبداية الخريف، النهار بيقصر، والشجر بيبدأ يعرف انه لازم يستعد للشتا. في الشتا، مفيش ضوء كافي ولا مياه كافية لعملية البناء الضوئي. الأشجار بترتاح في الوقت ده وبتعيش على الغذا اللي خزنته في الصيف. بتبدأ توقف مصانع صنع الغذا بتاعتها. ومع اختفاء الكلوروفيل الأخضر من الورق، بنبدأ نشوف الورق الأصفر والبرتقالي. الألوان دي كانت موجودة في الورق طول الوقت. بس مكناش قادرين نشوفها في الصيف، عشان كانت مغطاة بالكلوروفيل الأخضر.
الألوان الحمرا والبنفسجية اللي بنشوفها في الورق بتتكون غالباً في الخريف. في بعض الأشجار، الجلوكوز بيتحبس في الورق بعد ما عملية البناء الضوئي بتوقف. ضوء الشمس وبرودة ليالي الخريف بتحول الجلوكوز ده للون أحمر. اللون البني في الشجر بيتكون من المخلفات اللي بتفضل في الورق. ده خليط من كل الحاجات دي. وده اللي بيخلي الورق جميل في الخريف.

ايه المعنى الرئيسي للنص ده؟
ايه هو البناء الضوئي؟ ازاي وليه الورق بيغير لونه؟ الأنواع المختلفة للورق. ازاي الفصول بتتغير.